РЕПУБЛИКА СРПСКА

ГРАД ДЕРВЕНТА

ГРАДСКА УПРАВА

И Н Ф О Р М А Ц И Ј А

о стању наркоманије на подручју Града Дервента и

мјере за њено сузбијање

Дервента, јун 2025. године

1. **Увод**

Програмом рада Скупштине Града Дервента за 2025. годину, за мјесец јун планирана је тачка „*Информација о стању наркоманије на подручју Града и мјере за њено сузбијање“*. У изради ове информације, као обрађивачи, учествују: Одјељење за привреду и друштвене дјелатности Градске управе Дервента, ЈУ „Дом здравља“ Дервента - Центар за ментално здравље, Полицијска станица Дервента и ЈУ „Центар за социјални рад“ Дервента.

**У теорији постоје различите дефиниције о термину наркоманија, једна од њих је: *цитат* – *„Наркоманија или зависност од дрога је снажна везаност особе за неку психоактивну супстанцу, која се испољава као неодољива страст за њеним конзумирањем. Године 1957. Свјетска здравствена организација дефинисала је наркоманију као: „стање периодичне или хроничне интоксикације изазвано поновљеним уношењем дроге“. Можемо разликовати три врсте зависности: психичку, физичку и стање толеранције. Колико ће брзо наступити и каква ће бити природа и јачина зависности, зависи од многих чинилаца: врсте дроге и њених фармаколошких својстава, од начина, учесталости, количине и дужине конзумирања, од личности зависника и његових потреба, његове породичне и друштвене средине итд.“*1**

**Токсикоманија је стање периодичне или хроничне интоксикације изазвано потребом особе за неком психоактивном, токсичном супстанцом, као и њеном дужом злоупотребом. Токсикоманија може довести до оштећења организма и до физичког, интелектуалног, духовног и моралног пропадања личности токсикомана. Најпознатије токсикоманије су алкохолизам, наркоманија и никотинска зависност.**

**Хабитуација дроге је патолошка жеља за злоупотребом хемијских супстанци која резултира пре психолошком него физиолошком зависношћу. Хабитуирани корисник може искусити нелагодност сличну повлачењу дрога.**

Обрађујући ову информацију, сваки од наведених обрађивача је, поред активности којима се бави на превенцији наркоманије, дао своје виђење мјера за њено сузбијање.

Доле наведени подаци су базирани на информацијама јавних установа и **преносимо их у интегралном тексту**.

1. **ЈЗУ „Дом здравља“ Дервента**

У оквиру редовног описа рада Центра за ментално здравље Дома Здравља Дервента, је и превентивно-промотивни рад. Од почетка школске године 2017/2018, а што се наставило и у наредним годинама, са изузетком дијела 2020. и 2021. године, због пандемије и пандемијом условљених ограничења, кроз Програм „Брига о дјеци – заједничка одговорност и обавеза“, особље Центра за ментално здравље је обављало промотивно превентивни рад у свим школама, између осталог и на тему наркоманије.

Промотивно-превентивни рад вршимо и обиљежавањем Свјетских дана, те подјелом промотивног материја, што обухвата и болести зависности. Такође у оквиру Центра за ментално здравље од 2013. године постоји и бесплатно психолошко савјетовање које је отворено за све облике питања и психолошке подршке, како за младе, тако и за родитеље/старатеље, које ради сваког четвртка од 1200 до 1400 часова са чим су упознати психолози свих основних и средњих школа на подручју Града. У склопу нашег редовног рада са њима остварујемо веома блиску сарадњу.

Отворили смо e-mail адресу [**cmzderventa@gmail.com**](mailto:cmzderventa@gmail.com)**,** као и Skype и Zoom налоге, путем којих су сви заинтересовани у могућности користити наше услуге савјетовања, подршке и помоћи onlinе, анонимно и бесплатно.

Наша основна јединица за борбу против наркоманије је Метадонски центар (Центар за супституциону терапију) при ЦМЗ, у коме сви заинтересовани корисници опојних средстава могу потражити и добити услугу прегледа, савјетовања, тестирања и прописивања опиоидне - сусптитуционе терапије. Број корисника је варијабилан и не сматрамо га репрезентативним за процјену броја зависника на територији Града, обзиром да терапију узимају у апотекама (у складу са прописима ФЗО РС).

Према потребама и договору, планирамо и организујемо повремена савјетовања професионалаца којима су неопходне додатне вјештине из области заштите менталног здравља, у раду са припадајућом популацијом, а у складу са идентификованим потребама.

С обзиром да се борба против наркоманије мора проводити у сарадњи са свим секторима друштва, (просвјета, здравство, полиција, судство, невладин сектор, органи локалне заједнице), предлажемо и спремни смо активно учествовати у будућим састанцима са овом темом на дневном реду.

1. **Полицијскa станицa Дервента**

Полицијска станица Дервента у току 2024. године и у протеклом периоду 2025. године на основу законом предвиђених мјера и извршених криминалистичких обрада, доставила је Окружном јавном тужилаштву у Добоју 4 (четири) извјештаја о почињеном кривичном дјелу „Неовлаштена производња и промет опојних дрога*“* против извршилаца наведеног кривичног дјела. У току 2024. године достављена су три извјештаја о почињеном кривичном дјелу против три лица због основа сумње да су починили исто, док је у току 2025. године Полицијска станица Дервента доставила један извјештај о почињеном кривичном дјелу против једног лица.

Полицијски службеници Полицијске станице Дервента издали су 19 прекршајних налога лицима који су у саобраћају управљали моторним возилима под дејством наркотичких супстанци. У 2024. години било је шеснаест лица која су одбила тест дрога, док су за 3 лица издани прекршајни налози по члану 4. Закона о производњи и промету опојних дрога. У току 2025. године било је тринаест почињених прекршаја, дест лица је одбило дрога тест, а три је било по члану 4. Закона о производњи и промету опојних дрога.

Такође, полицијски службеници Полицијске станице Дервента, заједно са полицијским службеницима Полицијске управе Добоју току 2024. године, сходно планираним мјерама и радњама, на провођењу акције „*Плантажа 2024“* на подручју Дервенте нису пронашли засад индијске конопље.

Што се тиче стања злоупотребе опојних дрога на подручју надлежности Полицијске станице Дервента, а на основу релевантних показатеља, може се констатовати да је број конзумената опојних дрога, као и број лица која се баве препродајом опојних дрога приближно исти као и у претходном периоду.

Анализирајући популацију конзумената наркотичких средстава на подручју Града Дервента, тј. надлежности Полицијске станице Дервента, може се закључити да се углавном ради о пунољетним лицима.

Обзиром на значај превенције на пољу наведене проблематике, полицијски службеници Полицијске станице Дервента предузели су низ мјера и активности у превентивном смислу кроз присуство, као и размјену искустава полицијских службеника у основним и средњим школама на подручју града Дервента, те кроз сарадњу са другим субјектима на подручју локалне заједнице.

Полицијски службеници Полицијске станице Дервента имају битну улогу на пољу сузбијања наркоманије у погледу репресије, међутим за успјешну борбу против наркоманије доминантну улогу има превенција коју требају да спроводе сви релевантни субјекти у друштву.

1. **ЈУ „Центар за социјални рад“ Дервента**

У вези вашег акта, достављеног дана 23.05.2025. године, а о стању наркоманије,

обавјештавамо вас да у нашој установи нема евидентираних корисника опојних супстанци.

**Завршна разматрања:**

Наведени обрађивачи су, поред активности којима се баве на превенцији злоупотребе опојних дрога, дали и своје виђење мјера за њено сузбијање, а које се углавном односе на то да је за успјешну борбу против злоупотереба опојних дрога неопходно појачати превентивни рад свих релевантних фактора у друштву.

Будући да је старосна доб дјеце која су дошла у контакт са дрогама, према неким истраживањима, помјерена јако ниско на узраст од 10 година, а употреба наркотика је у порасту у последњим деценијама, оцјене стручњака су да највећу одговорност и водећу улога у превенцији наркоманије имају родитељи. Из тог разлога, превентивне активности треба организовати тако, да обухвате дјецу, већ у основним школама.

Наркоманија остаје дуго времена прикривена због недовољне информисаности родитеља и неприхватања чињенице да њихово дијете има проблем.

По питању сузбијања наркоманије, појединачно превентивно и корективно дјеловање једног субјекта не даје очекиване резултате, те је превенција могућа само организованим дјеловањем свих субјеката у заједници.

Активности превенције треба да буду усмјерене и на породицу, школу и цјелокупно друштво.

Потребно је укључивање свих релевантних фактора, у што већем броју, на свим нивоима друштва, како би се спријечило коришћење разних врста опијата, јер превенција је први и најважнији корак ка сузбијању наркоманије.

Сви заједно морају имати јединствен став и послати јасну поруку, да су дрога и алкохол штетни по здравље и да имају лоше посљедице, како на појединца, тако и на цјелокупно друштво.

ОБРАЂИВАЧИ: ПРЕДЛАГАЧ

ОДЈЕЉЕЊЕ ЗА ПРИВРЕДУ И ГРАДОНАЧЕЛНИК

ДРУШТВЕНЕ ДЈЕЛАТНОСТИ

ЈЗУ „ДОМ ЗДРАВЉА“ ДЕРВЕНТА

ПОЛИЦИЈСКА СТАНИЦА ДЕРВЕНТА

ЈУ „ЦЕНТАР ЗА СОЦИЈАЛНИ РАД“ ДЕРВЕНТА