 **РЕПУБЛИКА СРПСКА**

**ГРАД ДЕРВЕНТА**

**ГРАДОНАЧЕЛНИК – ГРАДСКА УПРАВА**

**ОДЈЕЉЕЊЕ ЗА ПРИВРЕДУ И**

**ДРУШТВЕНЕ ДЈЕЛАТНОСТИ ДЕРВЕНТА**

**ИНФОРМАЦИЈА**

**о условима и животу омладине на подручју**

**града Дервента**

*Дервента, август 2024. године*

**УВОД**

Информација о условима и животу омладине на подручју града Дервента припремљена је у складу са Програмом рада СГ Дервента за 2024. годину.

Информација обухвата услове живота и рада омладине на подручју града Дервента који се манифестује кроз разне облике омладинског организовања и то:

* Омладинске организације,
* Неформалне организације,
* Омладина политичких странака
* Школске организације

Kao извор података за израду информације служили су подаци са којим располаже ово Oдјељење, омладинске организације, основне и средње школе.

**ОМЛАДИНСКО ОРГАНИЗОВАЊЕ**

Своја права и иницијативе, дервентска омладина, најчешће остварује кроз разне облике омладинског организовања, али нису ријетки ни случајеви самосталних иницијатива и неформалних група као и разних акција, а све у циљу побољшања статуса омладине у нашем граду.

**Основни појмови**

Закон о омладинском организовању *(„Сл.гласник РС 98/04“,119/08,1/12)* прецизирао је неке основне термине везане за омладину, као што су појмови:

* „омладина“ (омладином се сматрају особе старости од 15 до 30 година),
* „омладинске организације“ (дефиниција, начин регистровања и уписа у омладински регистар),
* „омладинска политика“ **(**начин доношења и креирања овог документа) итд.

**РЕГИСТРОВАНЕ ОМЛАДИНСКЕ ОРГАНИЗАЦИЈЕ**

У складу са одредбама наведеног Закона, усаглашавање својих Статута и других правних аката, на подручју нашег града тренутно су регистроване двије омладинске организације и то:

1. Омладински центар „Дербент“
2. Покрет младих „Перспектива“

**Омладински центар “ДЕРБЕНТ”**

**Адреса:** Ул. Николе Тесле бб, 74400 Дервента

**Одговорна особа:** Слободан Мичетановић, извршни директор

**Датум оснивања:** 12.04.2006. године

***Главни циљеви удружења*** *(из Статута удружења)*

**Програмски циљеви Удружења су :**

* афирмацију омладинских активности,
* развој активизма и политичке свијести код младих
* организовање различитих едукација и радионица

***Техничка опремњеност***

Основна техничка опремљеност

У претходном периоду центар није био активан.

**Покрет младих „Перспектива“ – Youth movement „Perspecitve**

**Адреса:** Ул. Николе Тесле бб, 74400 Дервента

**Одговорна особа:** Николић Борис, предсједник

**Датум оснивања:** 2010.година

**Простор за рад и техничка опремљеност**Организација нема самосталне просторије за рад, не користи градске просторе, већ по потреби користи личне просторе.

**Главни циљеви удружења**Основни циљеви и задаци Организације су:- заштита интереса младих града Дервента и шире,

- побољшање положаја младих града Дервента и преузимање активне улоге младих у друштвено-политичким процесима

- подизање свести о значају младих за друштво у цјелини

**ОМЛАДИНСКА ПОЛИТИКА РЕПУБЛИКЕ СРПСКЕ за период 2023-2027. год.**

Влада Републике Српске је усвојила Омладинску политику Републике Српске за период од 2023. до 2027. године.

**На основу дефинисаних стратешких фокуса и предложене визије развоја, утврђени су сљедећи стратешки циљеви:**

1. унаприједити прилике и интерес младих за бољи живот (одржив останак и повратак) у Републици Српској;

2. подстицати иницијативу и одговорно дјеловање младих у заједници;

3. подстицати развијање здравих животних стилова младих и одговорног односа према околини;

4. промовисати изврсност и стварање узора код младих.

**Кључни стратешки пројекти су:**

1) успостављање ресусрсног центра за младе

2) програм подршке младим преузетницима „Стартап Српска“

3) успостављање првог научнотехнолошког парка у Републици Српској

Министарство породице, омладине и спорта је у процесу израде „Омладинске политике Републике Српске од 2022. до 2026. године“ спровело Анализу имплементације претходне стратегије, кроз анкетно истраживање ставова младих у Републици Српској, њиховог опажања друштвеног окружења, те идеје о могућим рјешењима за неке од перципираних проблема.

Упитник је креиран на основу Еуростатових индикатора и садржавао је преко 70 питања, која су груписана по областима: социодемографске информације, образовање, професионални живот, друштвени живот, друштвени активизам, те здравље, животна средина и мобилност младих. Анкетирано је 1988 младих, узраста 14-35 година (у просјеку 23 године) из 34 јединице локалне сампоуправе у Републици Српској.

Резултати истраживања су употребљени како би се утврдило тренутно стање, али и упоредило са претходним, те креирале препоруке за нову петогодишњу стратегију, која ће имати дио посебно посвећен управо подршци останку младих, са новим мјерама, али ће се такође посветити пажња и здрављу младих, омладинском активизму и раду.

2022. година је проглашена годином младих у Европској унији, те је и сам процес израде документа подржан и путем пројекта EU4CS (EU for Civil Society), те програма задржавања младих у БиХ „Општа мобилизација“ који финансира делегација ЕУ у БиХ, као и од стране Међународне организације за миграције (IOM)

У припреми је израда Омладинске политике на локалном нивоу.

**ПОДМЛАДАК ПОЛИТИЧКИХ ПАРТИЈА**

Поред регистрованих омладинских организација омладина је окупљена и у подмлацима политичких партија у којима остварују своје активности.

Подмладак политичких партија везан је за мисију и програм политичких партија које представљају и кроз реализацију наведених програма афирмишу се политички циљеви. Посебну активности ова омладинска популација има током предизборне кампање и афирмативних акција из сфере волонтеризма и екологије.

**САВЈЕТ УЧЕНИКА ОСНОВНИХ И СРЕДЊИХ ШКОЛА**

На подручју Града Дервента у оквиру Савјета ученика основних школа организује се омладина до 15 година живота са својим активностима ( Савјет броји онолико чланова колико постоји одјељења у школи).

Ови Савјети ученика своје активности спроводе уз рад и праћење запослених наставника у складу са програмом и активностима прописаним за основне школе.

Савјети ученика ЈУ Средњошколски центар „Михајло Пупин“ и ЈУ Стручна и техничка школа обухватају младе који похађају ове двије средње школе.

Савјет ученика промовише интересе школе у заједници, представља ставове ученика школском одбору школе, промовише права ученика и подстиче друштвено користан рад у заједници, разматра питања успјеха ученика, екскурзије ученика, услове рада школе, као и друга питања из програма рада.

Циљеви Савјета ученика се односе на заступање права и интереса ученика и подстицање активизма и волонтаризма код младих кроз планирање, реализацију и промовисање ваннаставних активности, што се огледа у бројним реализованим хуманитарним и еколошким акцијама.

**НЕФОРМАЛНЕ ГРУПЕ ОМЛАДИНЕ ОКУПЉЕНЕ ОКО СПОРТА, КУЛТУРЕ,**

**СТУДИРАЊА И СЛИЧНО**

Један дио дервентске омладине није ангажован у омладинским организацијама, политичким партијама, нити у осталим организованим удружењима, али дјелују кроз заједничке акције.

Ту се прије свега мисли на студенте као и демо-музичке групе, млади неафирмисани умјетници, љубитељи информатике, активисти на друштвеним мрежама и интернету итд.

Поред ових категорија потребно је истаћи и неформалне спортске групе које активно учествују на турнирским такмичењима у фудбалу, кошарци и одбојци у нашој и другим општинама.

**ОМЛАДИНСКА БАНКА**

17.12.2021. године потписан је Меморандум о сарадњи између Града Дрвента и Фондације „Мозаик“ о заједничком оснивању Омладинске банке у Дервенти.

Предвиђено је да банка у двогодишњем периоду издвоји 42.500 КМ за финансирање 16 омладинских пројеката и 4 пројекта микро-бизниса.

Из буџета Града Дервентa су за учешће у пројектима омладинске банке у 2023. години планирана су средства у износу од 13.000 КМ. Анексом уговора неутрошена средства из 2022. године су искориштена за пројекте у 2023. години. Одобрено је 12 омладинских пројеката и 1 микро-бизнис. Финансирање од стране Града у 2023. години је износило 15.773 КМ.

Град Дервента је у 2023. години потипсао нови Меморандум са фондацијом „Мозаик“ према којем се сарадња наставља до 31.12.2026. године при чему ће Град Дервента из буџета издвајати 12.040 КМ годишње.

Из буџета Града Дервентa су за учешће у пројектима омладинске банке у 2024. години планирана средства у износу од 16.000 КМ.

У 2024. години одобрено је 9 омладинских пројеката укупне вриједности 23.858 КМ као и 4 микто-бизниса вриједности 8.000 КМ. Из буџета су до сада у 2024. години уплаћена средства у износу од 14.040 КМ.

**ИЗАЗОВИ И МОГУЋНОСТИ**

Омладинске организације у претходном периоду нису биле активне.

Један од највећих изазова са којима се суочава град Дервента, по питању омладине, је како задржати младе. Нова Омладинска политика Републике Српске има посебан дио посвећен управо увом проблему.

На локалном нивоу то се огледа у одласку младих на студирање у веће центре, гдје већина и остаје да живи након студирања.

Са друге стране то је све већи број младих који одлазе у иностранство да раде, не само појединачно него и са породицама. Ово није проблем само на локалном нивоу него и на нивоу РС и БиХ, због тога и постоје програми као што су „Општа мобилизација“.

Други изазов је неактивност младих, односно недовољна укљученост у друштвене процесе. Због тога нова стратегија Омладинске политике има и дио посвећен управо омладинском активизму и раду. Такође овај проблем је препознат и од стране ЕУ. Одлука о проглашењу 2022. годином младих у свом садржају за један од циљева има и – помоћи младима да постану активни и ангажовани грађани.

Иако омладина у претходном периоду није била активна кроз омладинска удружења, примјетан је напредак активности неформалних група кроз пројекте омладинске банке, волонтерског сервиса, као и активности ученика основних и средњих школа.

.

ОБРАЂИВАЧ: ПРЕДЛАГАЧ:

ОДЈЕЉЕЊЕ ЗА ПРИВРЕДУ ГРАДОНАЧЕЛНИК

И ДРУШТВЕНЕ ДЈЕЛАТНОСТИ