На основу члана 12. став 3. тачка 2. Закона о предшколском васпитању и образовању („Службени гласник Републике Српске“, број: 79/15, 63/20 и 64/22), члана 5. Закона о систему јавних служби („Службени гласник Републике Српске“, број: 68/07, 109/12 и 44/16), члана 39. став 2. тачка 34. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 37. став 2. тачка 34. Статута Града Дервента („Службени гласник града Дервента“, број: 6/21, 20/21 и 10/22), Скупштина Града Дервента на \_\_\_\_сједници одржаној дана \_\_\_\_ јуна 2025. године, донијела је

**О Д Л У К У**

**о измјени Одлуке о усклађивању акта о оснивању**

**Јавне предшколске установе „Трол“ Дервента**

I

У Одлуци о усклађивању акта о оснивању Јавне предшколске установе „Трол“ („Службени гласник града Дервента“, број 12/24), у тачки XIII подтачка 6. се брише.

II

Ова Одлука ступа на снагу осмог дана од дана објављивања у „Службеном гласнику града Дервента“.

СКУПШТИНА ГРАДА ДЕРВЕНТА

Број: 01-022-\_\_\_/25 Предсједник

Датум: \_\_\_\_ јуна 2025. године Скупштине Града

Синиша Јефтић

**О б р а з л о ж е њ е:**

**Правни основ за доношење ове одлуке**

Чланом 12. став 3. тачка 2. Закона о предшколском васпитању и образовању („Службени гласник Републике Српске“, број: 79/15, 63/20 и 64/22) прописано је да јавну предшколску установу може основати јединица локалне самоуправе.

Чланом 5. Закона о систему јавних служби („Службени гласник Републике Српске“, број: 68/07, 109/12 и 44/16) прописано је да јединица локалне самоуправе може основати установе ради остваривања општег интереса којим се обезбјеђује остваривање права и дужности правних и физичких лица и остваривање другог законом утврђеног интереса у области: образовања, науке, културе, спорта и физичке културе, ученичког и студентског стандарда, здравствене заштите, друштвене бриге о дјеци, социјалне заштите, социјалног осигурања, здравствене заштите животиња, здравствене заштите биљака и других друштвених дјелатности.

Чланом 39. став 2. тачка 34. Закона о локалној самоуправи („Службени гласник Републике Српске“, број: 97/16, 36/19 и 61/21) прописано је да скупштина јединице локалне самоуправе има надлежност да оснива привредна друштва, установе и предузећа комуналних и других дјелатности за обављање послова од интереса за јединицу локалне самоуправе, којима управља у складу са законом.

Чланом 37. став 2. тачка 34. Статута Града Дервента („Службени гласник града Дервента“, број: 6/21, 20/21 и 10/22) прописано је да скупштина Града има надлежност да оснива привредна друштва, установе и предузећа комуналних и других дјелатности за обављање послова.

**Разлози за доношење ове одлуке**

Узимајући у обзир да је Законом о измјенама и допунама Закона о предшколском васпитању и образовању („Службени гласник Републике Српске“, број 63/20) брисан став којим је било прописано да је рад чланова управног одбора добровољан и не плаћа се, као и да је Одлуком о утврђивању висине накнаде за рад члановима управних и надзорних одбора у јавним установама и предузећима чији је оснивач Град Дервента прописана мјесечна накнада члановима управних и надзорних одбора, приступило се усклађивању акта о оснивању ЈПУ „Трол“ Дервента, са измјенама Закона.

Имајући у виду напријед наведено, предлаже се Скупштини града Дервента доношење предложене одлуке.

ОБРАЂИВАЧ: ПРЕДЛАГАЧ:

Одјељење за привреду и Градоначелник

друштвене дјелатности

Игор Жунић