Na osnovu člana 18. stav 2. Zakona o sistemu javnih službi („Službeni glasnik Republike Srpske“, broj: 68/07, 109/12 i 44/16), člana 87. stav 1. Zakona o socijalnoj zaštiti („Službeni glasnik Republike Srpske“, broj: 37/12, 90/16, 94/19, 42/20 i 36/22), člana 39. stav 2. tačka 33. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21) i člana 37. stav 2. tačka 33. Statuta Grada Derventa („Službeni glasnik grada Derventa“, broj: 6/21, 20/21 i 10/22), Skupština grada Derventa na 8. sjednici, održanoj \_\_\_. juna 2025. godine, donijela je

**R J E Š E Nj E**

o razrješenju dužnosti vršioca dužnosti direktora Javne ustanove „Centar za socijalni rad Derventa“ Derventa

1. Branimir Đekić, diplomirani pravnik, razrješava se dužnosti vršioca dužnosti direktora Javne ustanove„Centar za socijalni rad Derventa Derventa, sa \_\_\_\_\_ 2025. godine, zbog isteka perioda na koji je imenovan.

1. Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Skupština grada Derventa, na 7. sjednici održanoj 29. maja 2025. godine, donijela je Rješenje o imenovanju vršioca dužnosti direktora Javne ustanove „Centar za socijalni rad Derventa“Derventa, broj:01-111-109­­­/25 od 29.05.2025. godine, kojim je Branimir Đekić imenovan za vršioca dužnosti direktora Javne ustanove „Centar za socijalni rad Derventa“ Derventa na period od najviše 2 (dva) mjeseca.

Skupština grada Derventa donijela je Odluku o raspisivanju Javnog konkursa za izbor i imenovanje direktora Javne ustanove „Centar za socijalni rad Derventa“, Derventa, na 6. sjednici od 10. aprila 2025. godine i imenovala Komisiju za izbor po javnom konkursu za imenovanja u Javnoj ustanovi „Centar za socijalni rad Derventa“, Derventa. Komisija za izbor je po raspisanom javnom konkursu postupak okončala i Izvještaj Komisije za izbor o sprovedenom postupku po javnom konkursu dostavila Skupštini grada Derventa na dalji postupak u skladu sa Zakonom.

Komisija za izbor i imenovanje Skupštine grada Derventa na 12. sjednici, održanoj 17. juna 2025. godine, konstatovala je da je postupak po raspisanom javnom konkursu za izbor i imenovanje direktora Javne ustanove „Centar za socijalni rad Derventa“, okončan čime su se stekli uslovi za razrješenje vršioca dužnosti direktora i imenovanje direktora za novi mandat od 4. godine i na osnovu člana 54. Poslovnika o radu Skupštine grada Derventa („Službeni glasnik grada Derventa“, broj: 24/21 i 18/22), jednoglasno utvrdila Prijedlog rješenja o razrješenju vršioca dužnosti direktora Javne ustanove „Centar za socijalni rad Derventa“ i predlaže Skupštini grada donošenje rješenja kao u dispozitivu.

PRAVNA POUKA: Ovo rješenje je konačno i protiv njega se ne može uložiti žalba, ali se može pokrenuti upravni spor pred Okružnim sudom u Doboju u roku od 30 dana od dana prijema ovog rješenja.

SKUPŠTINA GRADA DERVENTA

Broj: 01-111-\_\_\_/25 PREDSJEDNIK

Datum: \_\_\_ juna 2025. godine SKUPŠTINE GRADA

Siniša Jeftić